कांग्रेसी और इंटक नेता आनंद मोहन शर्मा का निधन
अजमेर-मेरवाड़ास्टेट के समय शिक्षा मंत्री रहे स्वर्गीय बृजमोहनलाल शर्मा के ज्येष्ठ पुत्र इंटक नेता पीसीसी सदस्य आनंद मोहन शर्मा (80) का निधन बुधवार तड़के हो गया। उनका अंतिम संस्कार उनके अजमेर रोड स्थित पैतृक दाह संस्कार स्थल पर किया गया। शर्मा के निधन के समाचार सुनते ही राजनैतिक, सामाजिक श्रमिक क्षेत्र के संगठनों में शोक की लहर दौड़ पड़ी।
आनंद मोहन शर्मा पिछले 50 साल से ब्यावर शहर प्रदेश की राजनीति से जुड़े हुए थे। उन्होंने चार बार नगर परिषद का चुनाव जीता वहीं ब्यावर ब्लॉक कांग्रेस, जिला एवं प्रदेश कांग्रेस कमेटी के विभिनन पदों पर भी कार्य किया। वर्ष 1993 से 2003 तक वे राजस्थान प्रदेश कांग्रेस कमेटी श्रम प्रकोष्ठ के अध्यक्ष जिला कांग्रेस कमेटी के अध्यक्ष पद पर भी रहे। इसके अलावा शहर की 25 ट्रेड यूनियनों के अध्यक्ष पद पर भी उन्होंने कार्य किया। साथ ही पीसीसी इंट के उपाध्यक्ष टेक्सटाइल वक्र्स फैडरेशन के वरिष्ठ उपाध्यक्ष एवं इंडियन नेशनल सीमेंट वक्र्स फैडरेशन के सदस्य भी रहे। शर्मा के निधन पर अजमेर देहात जिला कांग्रेस कमेटी के कई पदाधिकारियों ने ब्यावर पहुंचकर श्रद्धांजलि दी। शहर के विभिन्न सामाजिक राजनीतिक संगठनों से जुड़े प्रतिनिधियों ने भी उनके निवास स्थान पर पहुंचकर शर्मा के पार्थिव शरीर को श्रद्धासुमन अर्पित किए। शर्मा अपनी पीछे प|ी पुत्र दिनेश शर्मा दो पोत्र सहित भरापूरा परिवार छोड़कर गए।बीएम शर्मा नगर स्थित उनके निवास पर अंतिम दर्शनों के बाद दोपहर 2.30 बजे से उनकी अंतिम यात्रा शुरू हुई। जिसमें बड़ी संख्या में शहर के गणमान्य नागरिकों के साथ-साथ राजनैतिक, सामाजिक विभिन्न संगठनों के सदस्यों ने भाग लिया। अजमेर रोड स्थित शर्मा परिवार के निजी दाह संस्कार स्थल पर आनंदमोहन शर्मा का वैदिक रीति-रिवाज के साथ उनके पुत्र कांग्रेसी नेता दिनेश शर्मा ने उन्हें मुखाग्नि दी। कृष्णगोपाल, संतोषकुमार, मदनमोहन, हरीश, राजेश, शैलेश, नरेश, हितेश, रूपेश, देवेश, भुवनेश शर्मा एवं हर्षित शर्मा सहित परिवार के अन्य लोगों सहित अजमेर देहात कांग्रेस कमेटी के जिलाध्यक्ष भूपेंद्र सिंह राठौड़, भाजपा मंडल अध्यक्ष दिनेश कटारिया और जयकिशन बल्दुआ सहित विभिन्न संगठनों के पदाधिकारी पार्षद मौजूद थे।
ब्यावर. मुख्यबाजार से निकलती आनंद मोहन शर्मा की अंतिम यात्रा।
bho_Deva hin_Deva hin_Deva hin_Deva